Sarah Young

Sara Jang (pilnas vardas – Sarah Louise Young; g. 1971 m. balandžio 15 d. Londonas) – buvusi Didžiosios Britanijos pornografinių filmų aktorė ir modelis.

 Biografija 
Sara Jang gimė Sidkupe, Londonas grafystėje, siuvėjos ir statybų inžinieriaus šeimoje. Ji taip pat turi jaunesnį brolį.

Sara augo Hempšyre, kur jau vaikystėje išryškėjo jos drovumas bei intravertiškumas. Sara beveik neturi vaikystės nuotraukų, nes manė esanti negraži ir nemėgo fotografuotis.

Mokykloje svajojo tapti odontologe.

Pradėjusi fiziškai anksti bręsti, Sara drovėjosi savo kūno, tačiau netrukus suprato traukianti vyrų dėmesį.

1986 metų sausį ją autobuso stotelėje užkalbino fotografas, ieškantis merginų, norinčių pozuoti laikraščio „The Sun“ Trečiajam puslapiui. Sarą labai nustebino pasiūlymas, nes ji vis dar laikė save negražia. Vis tik matydama galimybę tokiu būdu įveikti savo drovumą, ji pasitarė su motina ir, gavusi šios sutikimą, vasario mėnesį stojo prieš objektyvą.

Rezultatas buvo nelauktai geras ir Sara sulaukė pasiūlymo tapti foto modeliu.

Sulaukusi 17, Sara išsikėlė iš namų ir kartu su draugu apsigyveno Londone, kur toliau tęsė modelio darbą. Nors gyvenime ji ir toliau liko intravertė, pozuodama prieš kameras ji visiškai pasikeisdavo.

Po metų jos draugas pasiūlė dalyvauti vieno žurnalo organizuojamoje pornografinėje foto sesijoje. Tuo metu Anglijoje pornografijos reputacija buvo labai prasta, tačiau viena Saros pažįstama, jau pozavusi panašioms nuotraukoms, ją patikino, kad viskas vyksta labai profesionaliai ir su modeliais elgiamasi labai pagarbiai. Taigi Sara sutiko su pasiūlymu ir išvyko į Costa de Sol, kur jai teko pozuoti kartu su dar 5 vyrais. Nuotraukos sukėlė nemažai apkalbų, kad Didžiosios Britanijos modelis ryžosi tokiai atvirai fotosesijai.

1989 metų kovą Saros agentas Vokietijoje susitiko su Hansu Moseriu (dar žinomu kaip Sascha Alexander), vienu didžiausiu pornografijos magnatu Europoje. Šis tuo metu buvo vedęs vieną iš žymiausių pornografijos žvaigždžių Terezą Orlovski ir kartu turėjo bendrą verslą. Tereza jau buvo pasitraukusi iš aktyvios aktorės karjeros ir jų santykiai buvo labai įtempti. Tais pačiais metais jie išsiskyrė, o žmonai atiteko didžioji dalis judviejų turto.

Išvydęs Saros nuotraukas, Hansas pakvietė ją foto sesijai į Hanoverį, įžvelgdamas galimybę padaryti ją tokia pat žinoma, kaip ir Tereza.

Hansas paskambino Saros agentui ir pareiškė galintis padaryti iš jos pirmo ryškumo pornografijos žvaigždę. Šis suabejojo ar Sara sutiks, tačiau šios atsakymas jį pribloškė. Vėliau agentas Hansui pasakojo: „– Įsivaizduokite, aš pasakiau Sarai apie jus ir kaip aš atsisakiau jūsų pasiūlymo ir ar žinote, ką ji pasakė?“ „– Ar jūs išprotėjot Bilai? Žinoma, aš sutinku“.

Sarai tuo metu jau buvo įkyrėjęs modelio darbas ir ji norėjo naujos veiklos. 1989 metų rugsėjį ji atvyko į Hanoverį. Sara buvo po ilgos ligos, numetusi nemažai svorio, be to, pasidariusi krūtinės mažinimo operaciją ir padarė Hansui visai kitokį įspūdį nei šis tikėjosi. Norint pasiekti planuojamą rezultatą, jai teko vėl daryti operaciją, kad atgauti buvusias formas. Tais pačiais metais buvo sukurtas ir pirmasis filmas.

Netrukus Hanso Moserio ir Saros Jang duetas tapo pagrindiniu reiškiniu, diktuojančiu pornografijos kūrimo madas visai Europai. Saros populiarumas, ypač Vokietijoje, gerokai peržengė suaugusiųjų žanro ribas ir ją ne kartą kvietė į įvairias televizijos laidas ar pokalbių šou, o ją pavertė garsiausia dešimto dešimtmečio vidurio pornografijos aktore. Sara Jang tapo pirmąja aktore, kuri už pasirodymą viename porno filme gavo vieno milijono dolerių honorarą.

1991 metais ji Las Vegase susituokė su Hansu, kuriam tai buvo jau trečioji santuoka. Sarai buvo 20, o jos vyrui – 46.

Per savo karjerą Sara Jang suvaidino daugiau kaip 30 pornografinių filmų. Garsiausi jų buvo sukurti kaip parodijos klasikiniams literatūros kūriniams arba kino juostoms: „Dekameronas“ pagal Džovanio Bokačo knygą, „Hamletas“ pagal Viljamą Šekspyrą bei „Nikita“ pagal to paties pavadinimo Liuko Besono filmą. Beveik visi filmai, kuriuose vaidino Sara, buvo sukurti Vokietijoje arba Vengrijoje.

1992 metais Hanoveryje Sara atidarė sekso reikmenų parduotuvę „Sarah Young Erotic Markt“, kuri po to išplito ir į kitus šalies miestus.

1997 metais, pradėjus drastiškai mažėti honorarams, Sara nusprendė baigti savo karjerą. Netrukus ji išsiskyrė su Hansu ir išvyko gyventi į JAV, visiškai pasitraukdama iš viešo gyvenimo.

 Apdovanojimai 
MetaiApdovanojimasKategorija 1993 FICEB apdovanojimas Best Actress 1994 FICEB apdovanojimas Best Actress 1994 Premio de Turia Best European Actress 1995 FICEB apdovanojimas Best Actress 1995 Impulse D’Oro Awards Premio Alla Carriera 1996 The International Festival of Erotica Best Actress 1997 Venus apdovanojimas Best European Actress

 Šaltiniai 

 Nuorodos 
 IMDb profilis
 Oficiali svetainė

Kategorija:Jungtinės Karalystės aktoriai
Kategorija:Pornografijos aktoriai